«Къуэ» псалъэм къытепщIыкIахэр
Къуэ - куууэ псым диха щIыналъэ, уэх;
КъуэтIыхь - быдапIэм и хъуреягъкIэ ­ Iуащхьэ лъагэу зэтетхъуауэ къекIуэкI шытх, быдапIэр къызэратIыхь къуэ;
КъуэтIыгъэ - (жьы хъуа псалъэщ) - зыгуэрым и кIыхьагъкIэ ирикIуэу датIыкIа щIытI;
Къуэшыхь - куууэ дэкI къуэм и кIэух, и лъэныкъуитIымкIи джабэ къыIуту;
Къуащхьэ - къуэ, къуэкIий дэкIыр ищхьэхэмкIэ щиух щIыпIэ;
Къуае - къуэ дыхьэгъуей;
КъуакIэ, къуэкIий - къуэ дэха, дэуда;
Къуэдэгу - къуэ куу, къуэ Iэуэлъауэншэ;
Къуэдыдж - къуэ зэв куу, щыхупIэ куу;
КъуэкIий нэф (къуэнэф) - псым диха къуэладжэ зэв, даущыншэ;
КъуакIэ - Iузэу, чэнжу дэха уэх, къуэ;
КъуакIэбгыкIэ - тафэу щымыт, лъагапIэм лъахъшапIэкIэ зыщызэрихъуэкI, бгы куэду здэщыIэ щIыпIэ.
ХЬЭТЫКЪУЭ ЩауапцIэ.
